Recampament Nacional
Lo Recampament Nacional (var. Achampament Nacionau, Rassemblament Nacional, acorcha RN), autres còps Front Nacional (var. Front Nacionau, Frònt Nacionau, acorcha FN) (en francés Rassemblement National, Front National) es un partit politic francés d’extrèma drecha, fondat en octobre de 1972 e presidit duscas a genièr de 2011 per Jean-Marie Le Pen. Dempuèi 2011, la presidenta es sa filha Marine Le Pen.

Lo Recampament Nacional es un partit populista e sobeiranista que pretend “aparar lo pòble francés contra l'ideologia mondialista”. Es feròtjament opausat a las lengas minorizadas e a l’unitat de la lenga occitana. Partit menor dins las annadas 1970, l'RN va venir un dels principals partits politics franceses dins las annadas 1980 e 1990. En 2002, Jean-Marie Le Pen arribèt al segond torn de las eleccions presidencialas francesas. La filha Marina tanben foguèt vencuda al segond torn de las eleccions presidencialas en 2017 e 2022.

Ligams extèrnes 
 Site oficial

Front Nacional (partit francés)
Partit politic de la Cinquena Republica
Partit politic francés
Partit politic nacionalista
Extrèma drecha francesa